**Кіріспе. Дамыған елдер. АҚШ.**

1. **Дамыған елдер.**
2. **АҚШ. Экономикалық-географиялық жағдайы.**
3. **Табиғат ресурстары мен байлықтары.**
4. **Мемлекеттік құрлысы.**
5. **Халқы.**
6. **Шаруашылығы:**

**А) Өнеркәсібі.**

**Б) Ауыл шаруашылығы.**

**В) Көлік.**

**7. Халықаралық байланыстары.**

Қазіргі АҚШ жерінде ежелден үнділер өмір сүрді. Христофор Колумб Американы ашқаннан кейін (1492—1503 жылдары) 16 ғасырда Англия, Испания, Нидерланды, Франция, Швеция Солтүстік Американы отарлауға кірісті. 18 ғасырдың 60-жылдарына қарай Англия Солтүстік Американы түгелдей дерлік басып алды. 17 ғасырдың басында Америкаға ауыр жұмыстарға пайдалану үшін Африкадан құлдар әкелу басталды. Отарлық қанаудың күшеюі тәуелсіздік жолындағы соғысты туғызды (1775 –1783 жылдары). 1776 жылы 4 шілдеде Тәуелсіздік декларациясы қабылданды, онда АҚШ-тың құрылғандығы жарияланды.

18 ғасырдың аяғында 13 отар ағылшын үстемдігінен құтылып, тәуелсіз мемлекет — Америка Құрама Штаттарын құрды. Америка жалауының сол жақ жоғары бұрышындағы көк төрт бұрышқа салынған 50 ақ жұлдызша АҚШ-тың қазіргі күндегі штаттарының санына сай келеді.

1783 жылы бітім шарты бойынша Англия АҚШ-тың тәуелсіздігін мойындады. 1787 жылы АҚШ Конституциясы қабылданып, елдің бірінші президенті болып Джордж Вашингтон сайланды. Филадельфияның іргесі қаланған соң, АҚШ-тың Тәуелсіздік декларациясы жарияланды.

1776 жылы құрлық аралық конгресс қабылдаған Тәуелсіздік декларациясы жобасының авторы, қоғам құрылысын демократияландыруға үлкен үлес қосқан Томас Джефферсон 1800, 1804 жылдары АҚШ президенті болып сайланды. Ол түрлі әлеуметтік топтардың арасында мәмілеге келтіру саясатын жүргізді. Кейбір реакциялық заңдарды жойып, армияны, флотты, мемлекеттік аппаратты қысқартты. Ресеймен дипломатиялық қатынас орнатты. 19 ғасырдың 1-жартысында АҚШ жері әжептәуір ұлғайды. 1803 жылы АҚШ Батыс Луизиананы, 1819 жылы Флориданы, 1867 жылы Алясканы қосып алды. 1823 жылы Монро доктринасы жарияланып, мұнда Америка және Еуропа бір-бірінің ішкі істеріне араласпауға тиісті деп көрсетілді. 1809 жылы елге құл әкелуге тыйым салынды. Алайда бұл іс жасырын түрде жалғаса берді. 1790 жылы АҚШ-та 760 мың құл болса, 1860 жылы олар 4 млн-ға жетті. Ауыр езгіге және қорлауға шыдамаған құлдар көтерілістер жасап, солтүстікке қашты. Солтүстікте бірқатар штаттарда құлдық жойылды.

**Экономикалық-географиялық жағдайы.**

Аумағы 9363,2 мың км². АҚШ аумағы жағынан әлем елдерінің ішінде төртінші орын алады.

Географиялық орны өте қолайлы, ол барлық кезеңдерде де елдің дамуына себепші болған. Бұл ең алдымен теңіз шекарасының көптігіне (12 мың км), әсем табиғи айлақтардың болуына және әсіресе негізгі территориясының екі мұхиттың аралығына орналасуына байланысты. Канадамен және Мексикамен құрлықтағы шекарасы шартты сызықтар арқылы, өзендер мен көлдер арқылы өтіп, сауда-экономикалық байланыстардың дамуына жағдай туғызады.

Шығысында [Атлант мұхитымен](http://kk.wikipedia.org/wiki/%D0%90%D1%82%D0%BB%D0%B0%D0%BD%D1%82_%D0%BC%D2%B1%D1%85%D0%B8%D1%82%D1%8B" \o "Атлант мұхиты), батысында [Тынық мұхитпен](http://kk.wikipedia.org/wiki/%D0%A2%D1%8B%D0%BD%D1%8B%D2%9B_%D0%BC%D2%B1%D1%85%D0%B8%D1%82" \o "Тынық мұхит) шайылады. Солтүстікте [Канадамен](http://kk.wikipedia.org/wiki/%D0%9A%D0%B0%D0%BD%D0%B0%D0%B4%D0%B0" \o "Канада), оңтүстікте [Мексикамен](http://kk.wikipedia.org/wiki/%D0%9C%D0%B5%D0%BA%D1%81%D0%B8%D0%BA%D0%B0) шектеседі.

Канада мен АҚШ шекарасы әлемдегі ең ірі шекаралардың бірі. Жалпы шекарасы 8891 км, Алясканы қоса есептегенде (2475 км). Шекараның кейбір бөліктері су арқылы (Атлант, Үнді, Солтүстік Мұзды мұхиты және Ұлы көлдер) өтеді.

Мексика мен АҚШ шекарасы 3 мың км ұзындықты құрайды. Шекара дүниежүзіндегі ең шиеленіскен, террорлық, заңсыз әрекеттер көп болатын аймақ. Шекарадан заңды түрде жылына 350 млн адам және 5 млн автокөлікпен жүк машиналары өтеді. Шекара АҚШ-тың 4 штатынан, Мексиканың 6 штатынан өтеді. Шекараны қорғаумен [USBP](http://en.wikipedia.org/wiki/United_States_Border_Patrol" \o "en:United States Border Patrol) –дің 20 мың шекарашылары айналысады. Алайда олар шекараны толығымен қорғай алмайды. Жыл сайын шекарадан заңсыз жарты миллион адам өтеді.

АҚШ-ты ірі төрт негізгі бөлікке аудандастырамыз. Таяу уақытқа дейін АҚШ-ты үш негізгі экономикалық ауданға бөлу кеңінен қолданылды. Алайда 80-жылдары американ статистикасы тарихи-мәдени ерекшеліктері жөнінен де, қазіргі әлеуметтік-экономикалық дамуы жөнінен де өзара айырмашылықтары бар төрт ірі ауданды бөліп көрсете бастады. Олар: Солтүстік – Шығыс, Орта – Батыс, Оңтүстік және Батыс.

**Табиғат ресурстары мен байлықтары.**

АҚШ-та өнеркәсіптің дамуы үшін табиғат қорлары өте қолайлы орналасқан. Мысалы, Батыстың экономикасы дамыған елдері арасында АҚШ көмір (3,6 трлн. т), мұнай (4,4 млрд. т), табиғи газ (10 трлн. м3), уран, темір (25 млрд. т) және молибден кені, фосфорит, күкірт, сондай-ақ су энергетикасының (700 млрд. кВт. сағ.) қоры жөнінен бірінші орын алады. Пайдалы қазбалар алабы мен кен орындары бүкіл елге кең таралған. Мәселен, көмір мен мұнайдың қоры 30-дан астам штатта барланған. Тектоникалық құрылысының ерекшеліктеріне қарай АҚШ территориясын ең үлкен — шығыс (платформалық) және батыс (қатпарлы) бөлікке бөлуге болады. Шығыс бөліктің басты байлығы — отын пайдалы қазбалары, батыс бөлігінің басты байлығы — кенді қазбалар. Елде геологиялық іздестіру және барлау жұмыстары жан-жақты жүргізілуде. Осындай жұмыстардың нәтижесінде мұнайдың бүкіл болашақтағы қорының жартысы континенттік қайраңдағы кен орындарында — Мексика шығанағында, Калифорния мен Алясканың жағалауында болып отыр. АҚШ-тың жаңадан игерілген ауданы- Алясканың материктік бөлігінде елдегі аса ірі Прадхо-Бей мұнай кен орны ашылды.

Осыған қарамастан, соңғы уақытта елде қорлармен қамтамасыз етудің көптеген проблемалары шиеленісіп, кейбір кен орындары сарқылуға айналды. Осының салдарынан 70-жылдары дүние жүзіндегі табиғат қорларына бай елдердің бірі өз тарихында тұңғыш рет олардың тапшылығына ұшырады.

АҚШ-тың өнеркәсіп картасынан көптеген штаттарда жетекші салалардың бәрінің дамығанын байқау қиын емес. Бірақ мұндай жалпы көріністен әдетте екі-үш басты штат ерекше бөлініп тұрады. Ол отын-энергетика өнеркәсібіне қатысты. Көмір 15-тен астам штатта өндіріледі, бірақ елдің басты "көмір штаттары"— Кентукки, Батыс Виргиния, Пенсильвания, бұлардың шегінде елдегі ең ірі Аппалач көмір алабының бөлігі бар. Соңғы уақытта құрамында күкірт аз көмірі ашық әдіспен өндірілетін Батыстағы Вайоминг штатының маңызы өсіп келеді.

Электр энергиясы елдің барлық штаттарында өндіріледі, бірақ электр станцияларының ең ірі шоғыры Теннесси және Вашингтон штаттарында пайда болған. Мұның алғашқысында 30-жылдарда Теннесси өзенінде СЭС-тер тізбегі салына бастаған, кейін оны көптеген ЖЭС-тер мен АЭС-тер толықтырған. Вашингтон штатындағы Колумбия өзенінде қуаты 20 млн. кВт-қа жететін дүниежүзіндегі аса ірі СЭС тізбегі салынған. Мұнай өнеркәсібі де осындай жарқын мысалдарға толы. Елдің Солтүстігінде пайда болып, осы күнге дейін негізінен Иллинойс, Индиана, Огайо, Пенсильвания, Мэриленд секілді металлургия штаттарына шоғырланған қара металлургия жөнінде де осыны айтуға болады. Түсті металлургия саласында Таулы штаттар басты орын алады.

Жер қойнауы кен байлықтары мен минералды шикізатқа өте бай. Оның ішінде темір, никель, кобальт, алтын, күміс, уран кентасы қоры жөнінен дүние жүзінде алдыңғы орында. Тас көмір (Аппалачи таулары), мұнай мен газ (Мексика ойпаты, Ұлы жазық) табылған. Ал Кордильер таулары түсті және қара металл шикізаттарына бай келеді.

**Мемлекеттік құрлысы.**

Америка Құрама Штаттары - федеративтік республика. Мемлекеттік құрылысы бойынша АҚШ — 50 штаттан тұратын федерациялы республика. Американдық мемлекеттік басқару жүйесінің басты ерекшелігі Конституция бойынша құрылған федералдық құрылыс болып табылады. АҚШ-та 50 (елу) штат пен ел астанасы Вашингтон қаласы орналасқан Колумбия федералдық округі бар. Бірімен-бірі шектесіп жатқан 48 штаттан және құрлықтың солтүстік-батысындағы Аляска, Тынық мұхиттың орталығындағы Гавай аралдарынан құрылған Гавай штаттарынан тұрады. Елдің құрамына соңғы болып Аляска (49-шы) мен Гавайи (50-ші) кірді. Екеуі де 1959 жылы қосылды.

Әрбір штаттың өз конституциясы, өзінің заң шығаратын және атқарушы билік органдары, сайланбалы губернаторы, сондай-ақ рәміздері бар.

Жалпы, толығымен штаттың шекаралары ішіндегі мәселелерді тек штат үкіметтері қарайды. Оларға ішкі байланыстар, меншік, өнеркәсіп, кәсіпкерлік және коммуналдық қызметтерге қатысты мәселелерді реттеу, штаттың қылмыстық кодексі және штаттағы еңбек жағдайлары кіреді. Штаттық пен федералдық юрисдикциялар көп салаларда бір-біріне сәйкес келіп жатады. Соңғы жылдары федералдық үкімет денсаулық сақтау, білім беру, әлеуметтік қамсыздандыру, көлік, тұрғын үй құрылысы мен қаланы дамыту сияқты мәселелер бойынша кеңірек ауқымды жауапкершілікті өз мойнына алды. Әртүрлі штаттардың конституцияларының егжей-тегжейлері басқаларына ұқсамайды, бірақ жалпы алғанда, федералдық Конституцияның, соның ішінде адамдардың құқықтары туралы мәлімдеме және үкіметті ұйымдастыру туралы жоспар үлгісі бойынша жасалады. Кәсіпорындарды, банктерді, коммуналдық кәсіпорындарды және қайырымдылық мекемелерін басқару сияқты мәселелер штат конституцияларында федералдық Конституцияға қарағанда егжей-тегжейлі етіп беріледі.

АҚШ үкіметі үш тармаққа бөлінеді:

Заң шығарушы: АҚШ Парламенті — Конгресс деп аталады. Конгресс тұрақты негізде жұмыс істейтін екі палатадан: Сенаттан және Өкілдер Палатасынан тұрады.

Атқарушы: АҚШ Президенті — Үкімет пен мемлекеттің басшысы, бас әскери қолбасшы, ол заң жобасын жою құқығына ие болады.

Сот: Жоғарғы Соты және федералдық соттар.

АҚШ-да екі бас партия бар:

[Демократиялық партиясы](http://kk.wikipedia.org/w/index.php?title=%D0%94%D0%B5%D0%BC%D0%BE%D0%BA%D1%80%D0%B0%D1%82%D0%B8%D1%8F%D0%BB%D1%8B%D2%9B_%D0%BF%D0%B0%D1%80%D1%82%D0%B8%D1%8F&action=edit&redlink=1) — 1824 жылы құрылған. [Джон Кеннеди](http://kk.wikipedia.org/wiki/%D0%94%D0%B6%D0%BE%D0%BD_%D0%9A%D0%B5%D0%BD%D0%BD%D0%B5%D0%B4%D0%B8), [Билл Клинтон](http://kk.wikipedia.org/wiki/%D0%91%D0%B8%D0%BB%D0%BB_%D0%9A%D0%BB%D0%B8%D0%BD%D1%82%D0%BE%D0%BD), [Барак Обама](http://kk.wikipedia.org/wiki/%D0%91%D0%B0%D1%80%D0%B0%D0%BA_%D0%9E%D0%B1%D0%B0%D0%BC%D0%B0) осы партияның мүшелері.

[Республикалық партиясы](http://kk.wikipedia.org/w/index.php?title=%D0%A0%D0%B5%D1%81%D0%BF%D1%83%D0%B1%D0%BB%D0%B8%D0%BA%D0%B0%D0%BB%D1%8B%D2%9B_%D0%BF%D0%B0%D1%80%D1%82%D0%B8%D1%8F&action=edit&redlink=1) — 1854 жылы құрылған. [Джордж Буш](http://kk.wikipedia.org/wiki/%D0%94%D0%B6%D0%BE%D1%80%D0%B4%D0%B6_%D0%91%D1%83%D1%88" \o "Джордж Буш), [Рональд Рейган](http://kk.wikipedia.org/wiki/%D0%A0%D0%BE%D0%BD%D0%B0%D0%BB%D1%8C%D0%B4_%D0%A0%D0%B5%D0%B9%D0%B3%D0%B0%D0%BD) осы партияның мүшелері.

**Халқы.**

**а)Халқының динамикалық өсімі**

2014 жылы 1 шілдеде АҚШ халқы 316 031 000 адамды құрады. Он жылда ([2000](http://ru.wikipedia.org/wiki/2000" \o "2000) жылдан 2010 жылға дейін) АҚШ халқы 9,9 % өскен.

АҚШ халқының динамикалық өсімі (әр жылдар бойынша)

[1790](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281790%29) — 3 929 214

[1800](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281800%29) — 5 236 631

[1810](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281810%29) — 7 239 881

[1820](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281820%29) — 9 638 453

[1830](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281830%29) — 12 866 020

[1840](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281840%29) — 17 069 453

[1850](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281850%29) — 23 191 876

[1860](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281860%29) — 31 443 321

[1870](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281870%29) — 38 558 371

[1880](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281880%29) — 49 371 340

[1890](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281890%29) — 62 979 766

[1900](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281900%29) — 76 212 168

[1910](http://ru.wikipedia.org/w/index.php?title=%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281910%29&action=edit&redlink=1) — 92 228 496

[1920](http://ru.wikipedia.org/w/index.php?title=%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281920%29&action=edit&redlink=1) — 106 021 537

[1930](http://ru.wikipedia.org/w/index.php?title=%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281930%29&action=edit&redlink=1) — 123 202 624

[1940](http://ru.wikipedia.org/w/index.php?title=%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281940%29&action=edit&redlink=1) — 132 164 569

[1950](http://ru.wikipedia.org/w/index.php?title=%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281950%29&action=edit&redlink=1) — 151 325 798

[1960](http://ru.wikipedia.org/w/index.php?title=%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281960%29&action=edit&redlink=1) — 179 323 175

[1970](http://ru.wikipedia.org/w/index.php?title=%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281970%29&action=edit&redlink=1) — 203 211 926

[1980](http://ru.wikipedia.org/w/index.php?title=%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281980%29&action=edit&redlink=1) — 226 545 805

[1990](http://ru.wikipedia.org/w/index.php?title=%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%281990%29&action=edit&redlink=1) — 248 709 873

[2000](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%282000%29) — 281 421 906

[2010](http://ru.wikipedia.org/wiki/%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%282010%29) — 308 745 538

[2012](http://ru.wikipedia.org/w/index.php?title=%D0%9F%D0%B5%D1%80%D0%B5%D0%BF%D0%B8%D1%81%D1%8C_%D0%BD%D0%B0%D1%81%D0%B5%D0%BB%D0%B5%D0%BD%D0%B8%D1%8F_%D0%A1%D0%A8%D0%90_%282012%29&action=edit&redlink=1) — 314 895 000

АҚШ халқының саны жөнінен де дүние жүзінде үшінші орын алады. Тұрғындарының саны жөнінен ол ГФР, Франция, Ұлыбритания және Италияны қосып алғандағыдан кем түспейді. Ел тұрғындарының саны 2000 жылға қарай 270 млн адам болды, бұл бір ғана XX ғасырдың ішінде оның халқы 3,5 есе өскенін көрсетеді. Алайда АҚШ жас ұлт ретінде халықтың табиғи өсуі жөнінен дүние жүзінде алғашқы орындардың бірін алған уақыт келмеске кетті. 80—90-жылдары бұл өсім айтарлықтай кеміп, жас-жыныстық пирамидаға да әсер етті. Халықтың жылдық абсолюттік өсуі қазір 2 млн. адамға жетпей отыр. Иммиграция қашан да АҚШ халқының санына зор ықпал етіп келеді және солай бола береді де. Мысалы, XIX ғасырдың басынан бері елге 70-ке жуық елден 55 млн. адам келді. Қазір де бірқатар шектеулерге қарамастан, жыл сайын елге 1 млн-дай адам келеді. АҚШ халқының ұлттық құрамын қалыптастыруда жаппай иммиграция шешуші рөл атқарды.

XX ғасырдың екінші жартысында Еуропадан иммиграция айтарлықтай азайды, бірақ оның есесіне Азиядан, әсіресе Латын Америкасынан иммиграция жасаушылардың саны артты. Латын Америкасынан иммиграция жасаушылар арасында мексикандықтар басым. Күнкөріс қаражатын табу үшін олардың миллиондаған адамдары шекарадан ашық және жасырын түрде өтіп жатады. Оларды "брасерос" (дәлме-дәл аударғанда "қол күшін сататын адамдар" дегенді білдіреді) деп атайды.

Иммигранттар саны ( 2006 жылғы бюро жазбаларынан)

Ақтар — 169 197

Азиаттықтар  — 411 795

Орталық және Оңтүстік Америка тұрғындары — 548 848

Солтүстік Америка — 414 096

Оңтүстік Америка — 138 001

Африкалықтар — 117 430

Аралдықтар — 7385

Белгісіздері — 2734

**б)Этникалық құрылымы**

Қазіргі кезде АҚШ-та жүзден астам этностар тұрғанымен, этнограф-ғалымдар оларды басты үш этникалық топқа біріктіреді: 1) АҚШ американдарына, немесе жай ғана американдарға, яғни қазір ағылшын тілін ана тілім деп есептейтін әр түрлі ұлт қоныс аударушыларының ұрпақтарына; 2) АҚШ-қа таяуда ғана қоныс аударып, бұл елге әлі де "жерсініп" үлгірмеген адамдарды қоса есептейтін өтпелі иммигранттар топтарына; 3) байырғы тұрғындар — аборигендерге (үндістер, эскимостар және т. б.).

АҚШ американдары бүкіл халықтың 3/4-ін; ал аборигендер — 1% - ды құрайды. Соған қарамастан, АҚШ-тың өте көптеген географиялық атауларының үндістерден шыққанын байқауға болады. Қара американдар (афроамерикандар, негрлер) американ ұлтының құрамында ерекше үлкен топ құрайды, олар АҚШ халқының 12% - ын алады. Бұрын негр халқының негізгі бөлігі Оңтүстікте, XIX ғасырда құлдықты жойғанға дейін плантациялық шаруашылық үстем болған "қара белдеуде" тұрды. Соңғы онжылдықтарда негрлердің жартысы Солтүстік пен Батыстың қалаларына қоныс аударды, олар оңтүстік штаттарда да қазір негізінен алғанда қалаларда тұрады.

90 %-ға жуық афроамерикандықтар мен 60 % үндістер қалалық елді мекендерде қоныстанған.

АҚШ-тың халық санағы бюросының бағалауы бойынша 2011 жылғы елдегі халықтың этникалық құрамының пайыздық көрсеткіші: ақтар— 78,1 %, афроамерикандықтар — 13,1 %, үндістер, алеут және эскимостар—1,2 %, азиаттықтар— 5,0 %, гавайлықтар және басқа да мұхиттық арал тұрғындары— 0,2 %, латынамерикандықтар— 16,7 %.

**в)Тілі**

2005 жылы мемлекеттегі лингвистикалық сұрақтарға жауап беретін үкіметтік емес ұйым «көп тіл- жалғыз Америка» атты доклады жария етіліп, елде күнделікті тұрмыс жағдайында ( үйде, жұмыста, көшеде) 322 тіл қолданылатыны анықталған. Ең көп тілді штат — [Калифорния](http://ru.wikipedia.org/wiki/%D0%9A%D0%B0%D0%BB%D0%B8%D1%84%D0%BE%D1%80%D0%BD%D0%B8%D1%8F" \o "Калифорния) (207 тіл). Бір тілді штат — [Вайоминг](http://ru.wikipedia.org/wiki/%D0%92%D0%B0%D0%B9%D0%BE%D0%BC%D0%B8%D0%BD%D0%B3" \o "Вайоминг) (56 тілде). Ал Нью-Йоркте 129 тілде, Лос-Анджелесте 137 тілде сөйлейді екен.

Ең кең таралған тіл— ағылшын тілі. АҚШ –тағы 300 млн. халықтың 215,4 млн. адамы ағылшын тілін жақсы меңгерген. Алайда, АҚШ территориясында ағылшын тілінің ресми мемлекеттік статусы айқындалмаған. 28 штатта ғана заңды түрде мемлекеттік деп таңылған. 2002 жылғы деректерде елде испан тілінде 28 млн тұрғын, 37,4 млн латын америкалық, 700 мың орыс тілінде ( Нью-Йорк штатында 218 765 адам немесе 30,98 % орыс тілді) сөйлесетіні анықталған.

АҚШ- та ең көп 10 таралған тіл:

Ағылшын тілі (215 423 557)

Испан тілі (28 101 052)

Қытай тілі (2 022 143)

Француз тілі (1 643 838)

Неміс тілі(1 382 613)

Тагаль тілі(1 224 241)

Вьетнам тілі(1 009 627)

Итальян тілі (1 008 370)

Корей тілі(894 063)

Орыс тілі(706 242)

**г) Діні**

Халықтың 66%-ы – протестанттар, 26%-ға жуығы католиктер. Халықтың діни құрамы да оның ұлттық құрамымен тығыз байланысты.

Діни құрамы (2014 жыл бойынша)

Протестанттар — 51,3 %,

Римдік католик  — 23,9 %,

Мормондар — 1,7 %,

Басқа христиандықтар — 1,6 %,

Иудеи — 1,7 %,

Буддизм — 0,7 %,

Ислам — 0,6 %,

Анықталмаған — 2,5 %,

Қосылмағаны — 12,1 %

Атеисттер — 4 %.

**д) Нәсілі**

Америка ұлты - көпұлттан құралған, салыстырамалы түрде жас ұлт болып табылады. Ұзақ уақыт мәдени, экономикалық, әлеуметтік және шаруашылықта бір – бірімен байланысып, араласып кеткен, үш нәсілдің (моңғолоидтік, европоидтік, негроидтік) де белгілері бар ұлт қалыптасқан.

Қазіргі американ ұлты — бұл ең алдымен әлемнің әр түрлі бөліктерінен, әсіресе Еуропа мен Африкадан қоныс аударушылардың этникалық араласуы мен қосылуының нәтижесі.

**е) Таралуы мен қоныстануы**

Халықтың орналасуының орташа тығыздығының көрсеткіші жөнінен АҚШ дүние жүзіндегі халық неғұрлым тығыз қоныстанған 20 елдің ішінде 18-орын алады (1 км2-ге 27 адам). Ел ішінде халықтың орналасуында өте үлкен айырмашылықтар бар. АҚШ тұрғындарының 70%-ы дерлік елдің жалпы жер көлемінің не бары 12%-ын алып жатқан территорияда тұрады. Теңіз (көл) жағасындағы штаттар мен таулы штаттар арасындағы айырмашылық өте зор: 1 км2-ге 2-3 адамға дейін келеді.

Соңғы уақытта халықтың, ең алдымен зейнеткерлердің Солтүстік штаттарынан ("қар белдеуі") Оңтүстік штаттарына ("күн белдеуі") ішкі көшіп-қонуы артты. Жалпы алғанда, бәрінен де Техас, Флорида, әсіресе Калифорния штаттарының халқы тезірек өсуде.

АҚШ халқының орналасуы ең алдымен қалалар географиясына байланысты, мұнда жалпы саны 9 мыңдай қала бар. Солтүстікамерикандық қала үлгісінің өзіндік ерекшеліктері көбіне қалалардың жастығына байланысты болып келеді.

АҚШ — нағыз қала агломерацияларының елі. 1950 жылы АҚШ-та 170, ал 80-жылдардың соңында — 300-дей қала агломерациясы болды. АҚШ-та 6 "миллионер" қала, 40 шақты "миллионер" агломерация бар. АҚШ халқының жартысы осыларда тұрады. Cонымен қатар, агломерациялардың орталықтары мен шеткі бөліктерінің арасындағы арақатынас та өзгерді. Агломерация орталықтарында Жердің бағасының ұдайы өсуі, жеке автомобиль көлігі кеңінен дамып отырғандықтан экологиялық және көлік жағдайының нашарлауы, оның үстіне орташа американдықтың кіші болса да, өз үйінде тұруға тырысуы қала маңындағы зоналардың бей-берекет жайылып өсуіне әкеп соқтырды. Қазір мұндай "бір қабатты Америкада" бүкіл Америкадағы отбасының 2/3-сі тұрады, ал қалалардың орталық бөліктерінде таяу уақытқа дейін халықтың саны кемумен болды.

Қазір елде осындай үш мегалополис бар. Олар — Солтүстік-Шығыс, Көл маңы және Калифорния мегалополисі. Олардың Бостоннан Вашингтонға дейін созылып жатқан біріншісін қысқаша "Босваш", Чикаго мен Питтсбург аралығында орналасқан екіншісін —"Чипитс", ал үшіншісін (Сан-Франциско — Сан-Диего) — "Сан-сан" деп атайды.

АҚШ-тың ауыл халқы негізінен бөлек орналасқан фермаларда тұрады. Бірақ тіршілік жағдайлары бойынша ауыл тұрғындарының қала тұрғындарынан айырмашылықтары шамалы. Демек, шын мәнінде бүкіл елде қалалық өмір салты шексіз үстемдік етеді.

**Шаруашылығы.**

АҚШ XIX ғасырдың аяғында Ұлыбританияны басып озып, өнеркәсіп өндірісінің көлемі жөнінен дүние жүзінде бірінші орынға шықты. Ол қазір де еңбек өнімділігінде, ғылымды көп қажет ететін өндірістің көпшілігінде біріншілікті бермей келеді. АҚШ өнеркәсіп пен ауыл шаруашылығының кейбір дәстүрлі салаларында да, сондай-ақ өндірістік емес салада да өзінің артықшылығын сақтап отыр. Батыс дүниесінде шығарылатын әуеракеталық-ғарыштық техниканың 3/4-нен астамы, электронды есептеу (әсіресе өнеркәсіптік және әскери) техникасының 2/3-сі, өндірілетін көмір мен АЭС-тер қуатының жартысынан астамы, жиналатын астық түсімінің 1/3-не жуығы АҚШ-тың үлесіне тиеді.

**Өнеркәсібі.**

АҚШ өнеркәсібі – бүкіл экономиканың жетекші саласы. Оның энергиялық балансында мұнай мен газ маңызды орын алады, ауыр және жеңіл өнеркәсібі өркендеген. Машина жасау өнеркәсібі автомобиль, авиация электр техникасы салаларына түрлі жабдықтар өндіреді. Атом өнеркәсібі, тоқыма және тігін өнеркәсібі айрықша дамыған.

АҚШ өнеркәсібі деңгейінің жоғарылығымен, өндірістік және территориялық шоғырлануымен көзге түседі. Ол жаппай сериялы, сондай-ақ ерекше күрделі, бірегей өнімдер шығаруға маманданады. "АҚШ-та жасалған" деген маркасы бар бұйымдар жақсы сапалы болып, дүниежүзілік рынокта бағаланады.

АҚШ өнеркәсібінде өндірістің жұртқа мәлім салаларының, сала тармақтары мен түрлерінің бәрі бар. Осыған қарамастан, олардың ішінде де ең алдымен елдің дүниежүзілік шаруашылықтағы келбетін айқындайтын негізгілері болады. Бұл ертеден-ақ АҚШ үшін дәстүрлі автомобиль жасау саласы. Бұл сондай-ақ екінші дүниежүзілік соғыстан кейін пайда болған әуеракеталық-ғарыш өнеркәсібі мен электроника. Мұнай өнеркәсібінің өте зор маңызы бар. Автомобиль және әуе көлігінің дамуымен, стратегиялық қажеттілікті қамтамасыз етумен тығыз байланысқан бұл сала көп ретте елдің экономикалық өміріне ғана емес, сонымен бірге саяси өміріне де бағыт береді.

Өнеркәсіп — АҚШ шаруашылығының жетекші саласы: елдегі өнеркәсіп өнімдерінің жалпы құны ауыл шаруашылығы өнімдерінің құнынан 10 еседей артық. АҚШ өнеркәсіп өнімдерін шығару жөнінде дүние жүзінде бірінші орын алады. АҚШ өнеркәсібінің даму деңгейі өте жоғары. Елде металлургия, отын-энергетика, машина жасау өнеркәсібі, автомобиль жасау, электрондық және электр техникасын жасау өнеркәсібі, химия өнеркәсібі, жеңіл өнеркәсіп күшті дамыған .

АҚШ өнеркәсібінің өзекті салалары — металлургия, машина жасау және химия өнеркәсібі. Қара металлургия кәсіпорындарының орналасуы ұзақ уақыт бойы шикізат көздеріне тәуелді болып келді. Аппалач алабының кокстелетін көмірі мен Ұлы көлдер маңындағы темір кен орындары негізінде Чикаго, Кливленд, Питтсбург сияқты осы саланың орталықтары қалыптасты. Соңғы жылдары шикізаттың көршілес елдерден әкелінуі қара металлургия кәсіпорындарының шығыстағы портты қалаларға (Балтимор, Филадельфия) «ығысуына» апарып соқты. Түсті металлургия кәсіпорындары, негізінен, кен орындарына жақын орналасады, дегенмен көп энергия жұмсалатын өндірістердің Колумбия және Теннеси өзендерінің энергетикалық кешендері негізінде дамуы да байқалады.

Егер Жаңа Англия ұзақ уақыт бойы АҚШ жеңіл өнеркәсібінің басты ауданы болса, Аппалач алабының негізінде өнеркәсіп белдеуі тіреулерінің бірі қалыптасқан Пенсильванияның батыс бөлігі өткен ғасырда-ақ "Америка Руры" деп аталған. Огайо өзеніне орналасқан бұл көмір-металлургия базасының басты орталығы — Питтсбург АҚШ-тың "металлургия астанасы" атағына ие болған. Бірақ ұзақ уақыттан бері бұл ескі өнеркәсіпті аудан құлдырап, тоқырауға ұшырағандар категориясына жатады.

Елдің дүниежүзілік нарықтағы өзіндік сипаты мен орнын айқындайтын дәстүрлі өнеркәсіп саласының бірі — автомобилъ жасау. АҚШ-тың 20 штатында, 125 қаласында машина құрастыру заводтары бар. Машина бөлшектерінің 98%-ы елде шығарылады. Ең ірі автомобильдер шығаратын штат-Мичиган штаты. Әсіресе, Детройт қаласы ерекше көзге түседі, оны «автомобильдер астанасы» деп те атайды. Мұның өзіндік тарихы бар. 1896 жылы Детройт маңындары Дирборн қаласында Генри Форд өзі жасаған автомобильді көпшілік назарына ұсынды. Ол алғаш рет автомобильді конвейерлік әдіспен шығаруды игеріп «Фордмоторс» автомобиль компаниясын ұйымдастырды. Қазіргі кезде бұл кәсіпорын дүние жүзіндегі ірі ұлтаралық концернге айналды: компанияның құрамына енетін кәсіпорындарды әлемнің әр түкпірінен кездестіруге болады. АҚШ-тың автомобиль жасау саласында әйгілі «Дженерал моторс», «Крайслер» корпорацияларының да өзіндік орны бар .

Көптеген штаттарда әуеракета-ғарыш және электрон өнеркәсібінің ірі орталықтары бар. Алайда Тынық мұхит жағалауындағы штаттар, ең алдымен АҚШ-тың "әуеракета-ғарыш астанасы"— Лос-Анджелес орналасқан Калифорния штаты ерекше көзге түседі. Әлемдегі аса ірі әуе лайнерін жасаушы "Боинг" компаниясының басты иелігі — Сиэтл де үлкен рөл атқарады.

Екінші дүниежүзілік соғыстан соң, АҚШ-та жаңа ғылымды көп кажет ететін өнеркәсіп салалары дами бастады. Қазіргі кезде АҚШ авиациялық техника жасаудан дүние жүзінде бірінші, ал телекоммуникациялық жабдықтар мен микросұлбалар жасаудан екінші, ал санды бағдарламалар негізінде басқарылатын станоктар жасаудан үшінші орынды алады. Әсіресе, ғарыштық техника жасау мен электроника жедел карқынмен өркендеді. 1971 жылы АҚШ-тағы «Іntеl» фирмасы дүние жүзінде тұңғыш рет микропроцессорларды қолдануды жүзеге асырды. Бұл жеке компьютерлік техниканың алғашқы үлгілері болатын. Қазіргі кезде дүние жүзінің барлық дерлік елдеріндегі компьютерлік жүйелерде «Іntеl» сериясындағы микропроцессорлар пайдаланылады.

Батыстағы Лос-Анджелес қаласы ғарыштық техника жасау және электроника саласының орталығына айналды. Ғарыштық техника жасауда «Юнайтед технолоджис» компаниясы көзге түседі. Елдің оңтүстігіндегі Даллас және Хьюстон қалаларында ірі әуе-ғарыш өндірісі шоғырланған. Елдің солтүстік-батысындағы Сиэтл қаласында 1916 жылы «Боинг» фирмасының алғашқы авиациялық зауыты ашылған болатын. Қазіргі кезде мұнда алып «Боинг» ұшағы ғана емес, вагондар мен кемелер, тоңазытқыштар да жасалады. Электрондық техника жасау мегалополистердің барлығында бар. Бұл саладағы жетекші кәсіпорындар — «ІВМ», «Дженерал электрик», «Хьюлетт Паккард» компаниялары.

Мексика шығанағындағы мұнай-газ алабы аумағында, осы шикізат түрлерін өңдеуге негізделген аса ірі химия өнеркәсібінің орталығы қалыптасты. Мұнда 200-ден астам мұнай және газ-химия кәсіпорны жұмыс істейді. Хьюстон қаласын «мұнай химиясының астанасы» деп те атайды. Мұның өзі қаланың экологиялық жағдайын нашарлатады. АҚШ-тың мұнай өнеркәсібі саласында «Экссон», «Тексако», «Шеврон», «Амоко» компанияларының үлесі жоғары. Қазіргі кезде бұл ірі компаниялар Қазақстанның мұнай байлықтарын барлау, өндіру ісіне белсене қатысып отыр.

Тоқыма өнеркәсібі шоғырланған басты аудан АҚШ-тың байырғы Солтүстік Атлантика штаттарында орналасқан Жаңа Англия (Орталығы –Бостон) болатын. Ұзақ жылдар бойы мұндағы Бостон қаласында елдегі ең сапалы маталар өндіріліп келді. XX ғасырдың басында өнеркәсіптің бұл саласы шикізат (мақта, жүн, синтетикалық талшықтар) көзі жақын, салыстырмалы түрде арзан жұмыс күші бар оңтүстік штаттарға «қоныс аударды». Оңтүстік Атлантика штаттарында жұмыс күші едәуір арзан аудандар, мақта және синтетикалық талшық өндіріп, өткізу рыноктарына жақын көшті.

Қазіргі кезде Атланта және оның маңындағы Гринвилл, Нашвилл қалалары тоқыма өнеркәсібінің орталықтары болып табылады .

АҚШ аумағында өнеркәсіпті қалалар шоғырланған ірілі-ұсақты өнеркәсіпті аудандар бар. Олардың жиынтығы өз кезегінде өнеркәсіптік белдеулерді құрайды. АҚШ аумағындағы аса ірі өнеркәсіп белдеулері былай жіктеледі:

1.Солтүстік өнеркәсіпті белдеу.

2.Оңтүстік-Шығыс өнеркәсіпті белдеу.

3.Галф (Мексика шығанағы жағалауы).

4.Калифорния.

Солтүстік өнеркәсіпті белдеу елдің алғаш игерілген бөлігінде — Атлант мұхиты жағалауынан Миссисипи өзеніне дейінгі аралықта орналасқан. Бұл белдеудің құрамына елдің байырғы ірі өнеркәсіп орталықтары мен аудандары енеді. Соңғы жылдары АҚШ-тағы басқа өнеркәсіп белдеулерінің жедел дамып, өнеркәсіп өндірісінде үлестерінің артуына қарамастан, Солтүстік өнеркәсіп белдеуі өзінің ел аумағындағы және дүниежүзілік маңызын жойған жоқ.

Оңтүстік-Шығыс өнеркәсіпті белдеуі еңбек ресурстары мен электр энергиясын көп қажет ететін өнеркәсіп өнімдерін өндіруге маманданған. Бұл белдеу — соңғы онжылдықтарда қалыптасқан жас аудан.

Мексика шығанағы маңындағы Галф өнеркәсіпті белдеуі жергілікті мұнай және газ кен орындары негізінде қалыптасқан химия өнеркәсібінің аса ірі орталығы болып табылады.

Калифорния өнеркәсіпті белдеуі ғылымды қажет ететін салалардың айрықша дамуымен көзге түседі.

**б) Ауыл шаруашылығы**

Ауыл шаруашылығын дамытуға қажетті табиғат қорларын өте қолайлы орналастыра отырып, табиғат АҚШ территориясына асқан жомарттық жасаған.   
 Елдің жер байлығы зор және жер қорының құрылымы да тиімді. АҚШ-тың негізгі территориясының жартысына жуығын өңделетін жерлер, шалғындар мен жайылымдар алып жатыр. Шамалы төбелі Орталық құнарлы жазықтарда жыртылған жер кейде 80—90%-ға жетеді. Аляскада, Кордильер белдеуінің биік таулы және шөлді аудандарында ғана ауыл шаруашылығына қолайсыз жерлер басым.

АҚШ-тың агроклиматтық қорлары да айтарлықтай. Температура жағдайлары мұнда қоңыржай және субтропиктік белдеулердің барлық ауылшаруашылық дақылдарын, ал Флориданың оңтүстігі мен Гавайда — тропиктік дақылдарды өсіруге мүмкіндік береді. Елдің шығыс жартысында ылғал жеткілікті. Бірақ өзінше климаттық шекара болып есептелетін 100° меридианнан батысқа қарай қолдан суарған жағдайда ғана орнықты егіншілікті дамытуға болады. Барлық суарылатын жердің 3/4-і батыстағы штаттарға келетіні, міне, сондықтан. Бүкіл жер көлемінің 2/3-сін алып жатқан дәнді дақылдар АҚШ-тағы өсімдік шаруашылығының басты бағыты болып табылады. Басты азық-түліктік дақылы — бидай, бірақ мал азықтық дақылдардан (жүгері, сорго) әлдеқайда мол түсім жинайды. Майлы дақылдардың ішінде соя бұршағы жетекші орын алады, одан жиналатын түсім соңғы онжылдықтарда барынша өсіп отыр. Ол тамаққа (өте кең таралған соя майы түрінде) да, мал азығына да пайдаланылады. XIX ғасырда экспорттың басты саласы болған мақта талшықты дақылдардың ішінде айрықша орын алады. Қант қызылшасы мен қант құрағы қатты дақылдардың ішінде шамамен бірдей орын алады. Американдардың көпшілігінің күнделікті тамақ құрамына кіретін жемістер мен көкөністер де өте маңызды рөл атқарады.

АҚШ-тағы мал шаруашылығының басты бағыты — сүтті және етті ірі қара өсіру. Шошқа мен үй құстары да көп өсіріледі. Етті балапандар (бройлер) өсіру — АҚШ ауыл шаруашылығының барынша индустрияландырылған саласы, оны бәрінен бұрын өнеркәсіптің ауылдық жерлерде орналасқан саласы ретінде қарастыруға болады. Жыл сайын 4 млрд.-қа дейін бройлер шығарылады. Оларды кез келген асханадан, дәмханадан сатып алуға болады.

Ауылшаруашылық аудандары. АҚШ-та ауыл шаруашылығының экономикасы дамыған елдерде кездесетін барлық негізгі түрлері бар деуге болады. Ғалымдар елден ауыл шаруашылығының осындай 13 түрін бөліп көрсетеді. Оның үстіне, табиғат жағдайларының өте алуан түрлілігі, жоғары тауарлылық, ауылшаруашылық жүктерін жаппай тасымалдауға мүмкіндік беретін көліктің дамуы, жеке фермалардың ғана емес, сондай-ақ АҚШ-та белдеулер деп аталатын тұтас аудандардың айтарлықтай бір жақты мамандануы үшін алғышарттар жасады.

-Ұлы жазықтарда қалыптасқан бидай белдеуі, мұндағы әлденеше мың гектар территорияға орналасқан нағыз "астық фабрикалары"— фермалардың механикаландырылу деңгейі өте жоғары.

- Орталық жазықтардың солтүстігінде пайда болған жүгері белдеуі, мұндағы топырақ-климат жағдайлары жүгері өсіруге өте қолайлы.

-Көл маңы мен Солтүстік-Шығыс штаттардың сүт белдеуі.

-Миссисипидің төменгі ағысында қалыптасқан мақта белдеуі.

-Ұлы жазықтардың оңтүстік бөлігі мен Таулы штаттардағы ранчода дамыған мал шаруашылығы белдеуі. Жер жаңғағын, темекіні, күрішті, жемістер мен көкеністерді өсіруге маманданған аудандар жөнінде де айтуға болады.

Ауылшаруашылық өндірісінің көлемі жөнінен АҚШ дүниежүзінің кез келген басқа елінен әлдеқайда озық тұрады. АҚШ бірінші болып агробизнеске көшті. Өнеркәсіпке қарағанда, аграрлық-өнеркәсіптік кешен саласындағы еңбек өнімділігі тіпті тезірек өсуде. Көп салалы ауыл шаруашылығы елдің қажетін қамтамасыз етіп қана қоймастан, сонымен бірге экспорт үшін де айтарлықтай өнім береді. Сыртқа шығарылатын дүниежүзілік астықтың жартысына жуығы АҚШ-тың үлесіне келеді.   
АҚШ-тағы ауылшаруашылық кәсіпорнының негізгі түрі — өнімнің басты бөлігін сатуға шығаратын ферма. Оның үстіне агробизнес жағдайында сатылық мамандану өте жақсы дамыған, мұнда біртұтас өндірістік процесс жекелеген буындарға жіктеледі. Мысалы, Оңтүстік-Шығыс штаттардағы фермерлер қызанақ көшетін өсіреді. Одан соң бұл көшетті ұшақпен Калифорнияға жеткізіп, одан қызанақтың асханалық сорттарын өсіреді, ал Техасқа жеткізген көшеттерден — қызанақ шырынын өндіреді.   
Фермалардың бұлайша мамандануы табиғат жағдайларының ерекшеліктерін барынша тиімді пайдалануға, жоғары сапалы әрі арзан өнім өндіруге мүмкіндік береді. Алайда ол да өнімді өткізу рыногы мен бағаның ауытқуына тәуелді болады.

АҚШ-тың ауыл шаруашылығында механикаландырылған фермерлік шаруашылықтар жетекші рөл атқарады. Онда өндірілетін негізгі дақылдарға бидай, арпа, сұлы, қара бидай, жүгері, соя бұршақтар, картоп, қант қызылшасы, мақта жатады. Мал шаруашылығында сиыр, шошқа, қой өсіріледі. Тауық пен күрке тауық өсіру жаппай дамыған.

АҚШ экономикасында агроөнеркәсіп кешенінің маңызы зор. Осы салада 23 млн адам жұмыс істейді, бұл жалпы ел экономикасындағы жұмыс орнының 18%-ын құрайды. Ел астық, сүт, құс өнімдерін өндіруден дүние жүзінде бірінші орынды иеленеді. Дүние жүзі бойынша шетке шығарылатын астықтың 33%-ын, ет өнімдерінің 40%-ға жуығын АҚШ-тың ауыл щаруашылығы береді. Жалпы әлемдік нарықтағы ауыл шаруашылығы өнімдерінің 15%-ы АҚШ-тың үлесіне тиеді. Жер қорының 1/4 бөлігіне мемлекет иелік етеді.

Ауыл шаруашылығында жеке фермалардың үлесі жоғары, олар елде өндірілетін ауыл шаруашылығы өнімінің 40%-ын береді. Табиғат жағдайының ерекшелігі мен дақылдардың өнімділігіне байланысты АҚШ-тың орталық бөлігіндегі жазық жерлер ауыл шаруашылығының белгілі бір саласына маманданған белдеулерге бөлінеді. Ұлы жазықтардың Монтана және Солтүстік Дакота, Оклахома, Канзас, Колорадо штаттары орналасқан бөлігінде XIX ғасырдан бастап бидай өсіріле бастады. Қазіргі кезде АҚШ-тың басты астықты ауданына айналған бұл ауданды «бидай белдеуі» деп атайды. Бұл белдеуде бидайдан баска арпа, сұлы, құмай (сорго), қызылша өсіріледі. Жалпы алғанда, елдегі өсімдік шаруашылығының негізгі бағыты дәнді дақылдар өсіру болып есептеледі.

АҚШ территориясының не бары 1/5 бөлігін алып жатқан Орта Батыста ел өндіретін ауылшаруашылық өнімдерінің жартысына жуығын береді. Осы ірі ауданның шегінде сүт белдеуі орналасқан, оған сүрлем салатын мұнаралардың күмістей жарқыраған күмбездері бар ірі фермалар тән. Мұнда өндірілген сүт, май, ірімшік бүкіл елге таралады. Мұндағы жүгері белдеуінің негізінде фермерлер етті мал мен шошқа өсіреді.   
Географ Л. В. Смирнягин жүгері белдеуін былайша сипаттайды: "Күздегі өлкенің келбеті керемет әсер қалдырады: биіктігі 2— 3 метрлік алып жүгері алқабын теңіз емес, желдің әсерінен үлкен толқын туғызған тұтас мұхит дерсіз, қошқыл-жасыл Сорго аралдары, шырынды сояның шексіз алқаптары, қоршауларда тұрған қоңды мал, әсем фермалардың үйлері. Осының бәрі күтімі бар, гүлденген белдеу болып көрінеді, ол тегін емес: "жергілікті банктің" фермерге беруге келісетін несиесінің мөлшері едәуір дәрежеде ферманың сыртқы түріне де байланысты болады". Мұндағы жаздық бидай белдеуі прерийдің табиғи ландшафтысын әлдеқашан-ақ өзгерткен болатын. Оның шексіз кеңістігіне фермалар мен шағын қалашықтар шашырай орналасқан, мұндағы бетон элеваторларға фермерлер өз өнімдерін жеткізеді. Ал оңтүстікке қарай — күздік бидай белдеуі жайғасқан.

Ұлы жазықтардан шығысқа қарай орналасқан Орталық жазықтың неғұрлым жұмсақ климаты (мұнда қыс жылы, жауын-шашын мөлшері жеткілікті) жүгері әсіруге ете қолайлы. АҚШ-тың «жүгері белдеуі» деп аталатын бұл аудан, негізінен, Айова штаты мен оған көршілес жерлерді қамтиды. Мұнда жүгеріден басқа темекі, картоп, қытайбұршак. (соя), жеміс-жидек өсіріледі. Бұл дақылдар арасында қытайбұршақтың маңызы ерекше. Құрамында ақуыздық (белок) заттар көп болатын қытайбұршактан ірімшік, етті алмастыратын тағамдар, май алынады. Қытайбұршақ мал азығы ретінде де пайдаланылады.

Мексика шығанағы жағалауындағы ежелден мақта өсіруге маманданған оңтүстік штаттар «мақта белдеуін» кұрайды. Мұнда мақтаны өңдеу кәсіпорындары да шоғырланған. Бұл белдеуде күріш, жержаңғақ, қант қамысы, жеміс-жидек, көкөніс, ал Флорида штатында цитрус жемістері өсіріледі. Батыстағы Жағалық жота мен Сьерра-Невада тауларының аралығында орналасқан Үлкен Калифорния аңғары елдің «жеміс-жидек салған себеті» деуге болады. Калифорния штатының аумағына енетін бұл аудан дүние жүзінде жиналатын лимонның жартысына жуығын, апельсиннің үштен бірін, ал АҚШ-та жиналатын жүзімнің 90%-ын, шабдалы мен алмұрт және т.б. жартысын береді.

Елдегі мал шаруашылығының негізгі бағыттары — сүтті және етті ірі кара өсіру, шошқа және бройлер (етті тауық балапандары) шаруашылығы. АҚШ аумағында мал шаруашылығына маманданған аудандар да айқын ажыратылады: Ұлы көлдер маңы мен солтүстік-шығыстағы байырғы штаттарда «сүт белдеуі», ал Ұлы жазықтардың оңтүстігі мен батысындағы таулы штаттарда «мал шаруашылығы белдеуі» орналасқан. Бұл аудандарда мал жайылымдары кеңінен таралған. Ірі қара мал ұлан-ғайыр жерді алып жататын ранчоларда (ферма түрі) бағылады. Ірі қара мал және шошқа саны жөнінен АҚШ дүние жүзіндегі алғашқы үштікке енеді. Елдегі бройлер шаруашылығын ең жаңа технология енгізілген алдыңғы қатарлы өнеркәсіп саласы ретінде де бағалауға болады. Шаруашылықтың бұл түрі елдің құс етіне деген сұранысын толығымен қамтамасыз етіп, шетелдерге де өз өнімдерін жөнелтеді.

Аляска балық аулау, аң терісі кәсіпшілігімен және орман шаруашылығымен белгілі. Ал Гавай аралдарының тұрғындары қант қамысы мен ананас өсіреді.

Жалпы алғанда, АҚШ-тың ауыл шаруашылығы аудандың мамандану сипатымен, механикаландыру деңгейінің жоғарылығымен және жеке фермалық шаруашылықтар үлесінің біршама болуымен ерекшеленеді.

**в) Көлік**

Басты магистральдары мен тораптары. Атлант мұхитынан Тынық мұхитқа дейін және Канада шекарасынан Мексика шекарасына дейін ендік және меридиандық бағытта созылып жатқан континентаралық магистральдар АҚШ-тың көлік желісінің қаңқасын құрайды. Бұл қаңқаның үстіне ішкі су жолдарының желісі қоса салынғанда ендік бағытта алғанда бұл ең алдымен 50-жылдардың соңында терең су жолына айналған қасиетті Лаврентий өзені мен Ұлы көлдердің жүйесі. Меридиандық бағытта алғанда бұл "американдық Еділ"— Миссисипи. Құрлық және су магистральдарының және әуе жолдарының қиылысқан жерлерінде ірі көлік жол тораптары пайда болған.   
Мысалы, Чикаго — АҚШ-тың ең ірі көлік жол торабы. Мұнда ондаған темір жолдар мен автомобиль жолдары түйіседі, көп мөлшердегі алуан түрлі жүктер тиеліп-түсіріледі. Дүние жүзіндегі ең үлкен 0'Хэйр аэропорты осында орналасқан.

Елдің Атлант және Тынық мұхиты жағалауында, сондай-ақ АҚШ-тың "үшінші теңіз жағалауы"— Ұлы көлдерде орналасқан көптеген теңіз порттарында ірі көлік жол тораптары қалыптасқан. Елде барлығы жүзге жуық ірі порт бар. Порт - өнеркәсіп кешенінің ең бастылары Атлант мұхиты жағалауының солтүстік бөлігіне және Мексика шығанағы жағалауына орналасқан, Атлант мұхиты жағалауында қолайлы айлақтар жеткілікті.   
Шетелдік Еуропаға қарағанда АҚШ экономикасының сыртқы саудаға тәуелділігі шамалы, бірақ ол да өсіп келеді. Мұндай сауданың шамамен 2/3-сі экономикасы дамыған елдерге келеді. Ғылымды көп қажет ететін салалардың өнімдері АҚШ экспортында негізгі орын алады. Осыған қарамастан, елдің сауда балансы пассив болып табылады.

АҚШ көліктің барлық түрлерін дамыту жөнінен де кез келген басқа елден алда келеді: Батыстағы көлік желісінің жалпы ұзындығының 1/3-і және бүкіл тасымалдың 1/4-і АҚШ-тың үлесіне тиеді. Канаданы қоса алғанда, АҚШ-тың көлік жуйесі ерекше Солтүстік Америка жүйесін құрайды. Оған көліктің барлық түрлерінің дамуы, жүк және жолаушылар тасымалы көлемінің ауқымдылығы, өте қашыққа тасымалдау, автомобиль көлігінің айрықша рөл атқаруы тән. 90-жылдардың басында елдің автомобиль паркінде 200 млн. машина болған.

АҚШ-та автомобиль нағыз бұқаралық қозғалыс құралы ретінде американдық тұрмыс салтының құрамдас бөлігіне айналған. Жұмысқа барып-келу, демалу, сауда-саттық, ойын-сауық — осының бәрі әдетте автомобильсіз жүзеге аспайтын тірлік. Автомобильге табыну 20-жылдарда-ақ қалыптаса бастаған. Барлық операцияларды машинада отырып-ақ тындыруға болатын арнайы кинотеатрлар, банктер, тіпті шіркеулер бар. АҚШ-та автомобильді көлік құралы ғана емес, сонымен қатар адамның қоғамдағы орнын білдіретін ерекше символ деуге де болады. Автомобильдің арқасында американдар дүние жүзіндегі жаяу жүрмейтін ұлтқа айналған. Адамдар қашықтықтан қаймықпайды. Американдық өз өмірінде бір орыннан екінші орынға орта есеппен алғанда басқа елдердің тұрғындарына қарағанда 13 есе жиі көшеді.

Барлық аса күшті дамыған ірі елдердегі сияқты, АҚШ-та көліктің барлық түрі бар. Көлік қатынасын жетілдіру мақсатында техниканың ең соңғы жетістіктері пайдаланылады.

Құрлық жолдарыныц негізгі күретамырлары елдің батысы мен шығысын (Тынық және Атлант мұхиттары аралығы), солтүстігі мен оңтүстігін (Канадамен шекарадан Мексика шығанағына дейін) жалғастырып жатыр. Алғашқы трансконтиненттік темір жолдар Нью-Йорк — Сан-Франциско (1869 жылы, ұзындығы — 4246 км), Вашингтон — Лос-Анджелес (1881 жылы, ұзындығы — 4787 км), Нью-Йорк — Сиэтл (1893 жылы, ұзындығы — 13560 км) аралықтарында іске қосылды. Қазіргі кездегі елдегі ең ірі көлік тораптарының бірі — Чикаго қаласы. Мұнда елдің жан-жағынан келетін 30 темір жол түйіседі, тәулігіне бұл қала арқылы 2 мың пойыз өтеді. Соңғы жылдары темір жол көлігін автокөлік ығыстыра бастады. Бұл әсіресе қалалар арасындағы жолаушылар тасымалынан айқын байқалады, мұндағы автокөлік үлесі қазіргі кезде 90%-ға жетіп отыр. АҚШ-тың ірі қалаларын жол құрылысының ең жаңа технологияларын пайдаланып салған даңғыл тас жолдар жалғастырып жатыр. АҚШ пен Канаданың құрлықтағы жол торабы біртұтас жүйе құрайды.

АҚШ-та су жолының да маңызы зор. Елдегі негізгі өзен және теңіз көлігі тығыз байланысты, сондықтан біртұтас су жолы көлігін құрайды. Ең маңызды порттық-өнеркәсіптік кешендер Атлант мұхиты мен Мексика шығанағы, Тынық мұхит жағалауларындағы қолайлы айлақтарда шоғырланған. Жалпы алғанда, елде 100-ге жуық порт бар. Елдің ішкі аудандарын Мексика шығанағымен жалғастырып жатқан аса ірі Миссисипи өзені сағасында тарылып, тереңдейді. Соның нәтижесінде өзеннің атырауында тұрған Жаңа Орлеан портына алып мұхиттық кемелер де ене алады. АҚШ-та су жолдарын неғұрлым қолайлы ету мақсатында ұдайы жетілдіріп отырады. Мысалы, XX ғасырдың 50-жылдарында Әулие Лаврентий өзені арнасының тереңдетілуі нәтижесінде мұхиттық кемелер Ұлы көлдерге дейін жететін болды. Ал Эри каналы Ұлы көлдерді Атлант мұхитымен жалғастырып тұрады. Сондықтан Ұлы көлдерді кейде Тынық және Атлант мұхитынан кейінгі «үшінші теңіз жағалауы» деп атайды. АҚШ-тың сыртқы теңіз жолы қатынасы көбінесе кішігірім елдердің (Панама, Либерия және т.б.) неғұрлым «арзан туы» астында жүзеге асырылады.

**Экологиясы.**

Қоршаған ортаны қорғау. XX ғасырдың 60—70-жылдары АҚШ-тың кейбір индустрияландырылған және урбандалған аудандары экологиялық дағдарыс шегінде тұрды.

Пайдалы қазбаларды ашық әдіспен өндіруді ұлғайту жарамсыз жерлер — "бедлендтер" көлемінің өсуіне, жылу энергетикасын арттыру — қышқыл жаңбырлардың таралуына, қауырт автомобильдендіру — бірқатар қалалардың нағыз "түтінполистеріне" айналуына әкеп соқтырды. Ұлы көлдердегі, әсіресе Эри көліндегі тіршілік кеми бастады. Американ әдебиетінде өнеркәсіпті қала Кливленд орналасқан өзеннің өртенген бірегей жағдайы сипатталған, өйткені оның суы осыншама дәрежеде мұнайға қаныққан еді. Осындай жағдайда АҚШ-та айналадағы ортаға қатысты ұлттық саясат жөнінде заң қабылданды. Табиғат қорғау шараларына жүмсалатын қаржы мөлшері арттырылды. Жаңа технология енгізіле бастады. Жұртшылық та едәуір бастама көтерді. Жастарға экологиялық білім және тәрбие беру жақсарды. Осының нәтижесінде айналадағы ортаның күйі біртіндеп жақсара бастады. Ұлы көлдер мен оларға құятын өзендер тазарып, олардан қайтадан балық аулана бастады, Нью-Йорк, Чикаго және басқа қалалардың ауасы тазара түсті. Бірақ кейбір қалаларда экологиялық жағдай әлі де күрделі күйінде қалып отыр.

АҚШ-та ұлы көлдер негізгі басты табиғи су көзі болып табылады. Бес көлдің төртеуін АҚШ, біреуін Канада мемлекеті бөліседі. АҚШ пен Канада арасындағы таза су жайлы келісім шарты өте көп пайдасын тигізіп жатыр, мысалы экологиялық проблемалар және судың ластану әрекетінің азаюы.

АҚШ өкіметі барлық бағытын өнеркәсіп орындарының атмосфераға және жер бетіне шығаратын, тигізетін экологиялық кесірін азайтуға бұрған.

**Халықаралық байланыстары.**

Негізгі сауда серіктестіктері – Батыс Еуропа елдері, Канада, Мексика, Жапония. Батыс елдерінің «Үлкен жетілігіне» кіреді.

Қазақстан егемендік алғаннан кейін АҚШ-пен дипломатиялық қатынастар орнатылды. АҚШ-пен Қазақстанның экономикалық байланысы 20 ғасырдың 90-жылдарында дами бастады. Ондаған американ фирмалары мен кәсіпкерлері және белгілі банкілер Қазақстанда түрлі салалар бойынша жұмыс істейді (мысалы, мұнай өндірумен айналысатын «Шеврон», «Shell», «Мобиль» компаниялары мен «Prіse Waterhause» есеп аудит консалингтік компаниясы, т.б.)

АҚШ-тың жалпы әлемдік процестерге ықпалы сөзсіз. Бұл орасан зор әскери-саяси ресурстарға және экономикалық қуатқа иелік ететін көбінесе ғаламдық процестердің дамуына шешуші ықпал ететін, әлемде стратегиялық тұрақтылықтың жай-күйін көбінесе анықтап беретін мемлекет. АҚШ дербес күш ретінде, сондай-ақ халықаралық ұйымдар туы астында әрекет ете отырып, іс жүзінде планетаның көптеген аймақтарында жанжалдарды реттеуге белсене қатысады. Американың осы заманғы әлемдік экономикаға ықпалы оның ұлтттық экономикасының мөлшері және күш-қуатымен ғана емес, Халықаралық Валюта Қоры, Халықаралық қайта құру және даму банкі сияқты халықаралық институттар, басқа да ұжымдық қаржы және сауда-экономикалық ұйымдар американ қағидаттары мен құндылықтарына сәйкес жұмыс істеуімен де айқындалады. Американың ішкі рыногы осы заманғы елдердің көпшілігінің экспорты бағдарланған экономикалық дамуының маңызды шарты болып табылады. Аса ірі трансұлттық корпорациялардың 40 пайызының АҚШ-та штаб-пәтері бар» .

Вашингтон – АҚШ Конгресіне бағынышты федералдық округ. Тәуелсіз аймақтарға Американдық Самоа, Бейкер аралы, Гуам, Хауленд аралы, Джарвис аралы, Джонстон атоллы, Кингман рифі, Мидвей аралдары, Навасса аралы, Пальмира атоллы, Виргин аралдары мен Уэйк аралы жатады. 1947 жылдың 18 шілдесінен бастап 1994 жылдың 1 қазанына дейін АҚШ қамқорлыққа алынған Тынық Мұхит аралдарын басқарып келді, бірақ кейіннен төрт саяси бірліктің барлығымен жаңа саяси қарым-қатынас орнатты: Солтүстік Мариана аралдары АҚШ-пен саяси одақтас елге айналды (1986 жылдың 3 қарашасынан бастап); Палау АҚШ-пен Еркін қауымдастық туралы келісім жасасты (1994 жылдың 1 қазанынан бастап); Микронезия Федеративті Штаттары АҚШ-пен Еркін қауымдастық туралы келісімге қол қойды (1986 жылғы 3 қарашадан бастап); Маршалл Аралдары Республикасы АҚШ-пен Еркін қауымдастық туралы келісімге қол қойды (1986 жылдың 21 қазанынан бастап).